السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له. واشهد ان محمدا عبده ورسوله. وبعد
فاسأل الله سبحانه وتعالى ان يحفظنا واياكم ويتقبل منا ومنكم صالح الاعمال ويقربنا واياكم اليه ويرزقنا حسن الوفادة عليه ويرزقنا انسا وصحبة لهؤلاء الكرام. ما زال حديسنا حول الفتى المبارك ربيعة
وادينا حضرنا فرح ربيعة ربنا يفرحكم جميعا ويجوز الشباب ويجوز الفتيات. ويجوز النساء الرجال عموما ولكل من يحتاج للزواج. نسأل الله سبحانه وتعالى ان يعف شباب ونساء المسلمين فربيعة يتزوج وشفنا النبي صلى الله عليه وسلم تدخل النبي صلى الله عليه وسلم وتفقد حال ربيعة الايماني والاجتماعي
النفسي اه ثم ارشدوا النبي صلى الله عليه وسلم ان هو يروح لبيت معين ويساعدوا النبي صلى الله عليه وسلم في موضوع المهر من خلال ان هو احال الامر الى بريدة الاسلمي
وبحكي كده كمان شاركوا في الوليمة وشارك بيت رسول الله صلى الله عليه وسلم في هذا جميل يا جماعة ان بيت النبي صلى الله عليه طبعا انه يشارك في فرح واحد
ان عائشة رضي الله عنها هي اللي ايه؟ اللي تشارك وتشارك بالحبوب والشعير فحاجة جميلة قوي ان لازم تتخيلوا ان في واحد تزوج يقول لك الوسيمة بتاعتي انا اخزت الشعير من بيت رسول الله صلى الله عليه وسلم
حاجة حلوة قوي يعني فنسأل الله سبحانه وتعالى ان يمن علينا وعليكم بالتوفيق حاجة جميلة برضو انك تكون بيتك بيت مبارك يكون في مساعدة من حولك في تيسير الزواج لكن انا انصح دايما بتيسير الزواج في الامور الاساسية
مش هقول لك يا شيخ الله يكرمك عاوزين نساعدها عاوزة تجيب تكييف لاوضة الاطفال عاوزة تجيب ستارة هوا انا اساعدها عشان تجيب هيا ستارة هوا يعني اه ودول اصل ايتام يا شيخ والله هي تامة وعندهم تسعتاشر سنة
فالحاجات الاساسية هي اللي نشارك فيها. اما الحاجات اللي ايه اللي بتكون فوق شوية دي اه ليس هذا هو المراد يعني احنا اتفقنا ان في تلت مواقف حصلت في حياة ربيعة مع رسول الله صلى الله عليه وسلم. الموقف الاولاني وكان
مكافأة النبي لربيعة لما خدم ربيعة النبي صلى الله عليه وسلم اراد ان يكافئه وادالو المكافأة المعروفة قوي اللي اتكلمنا فيها الحاجة التانية وهو فرح ربيعة فرح ربيعة والنبي صلى الله عليه وسلم كان معه من الفرح من اول غرس الفكرة في دماغه انت مش هتتجوز ولا هي رضيعة
من اول غرس الفكرة لغاية يوم الفرح والوليمة فجميل قوي انك تقف مع اخوك حتى تسبت له ايه؟ حاجته انك تظل معاه لغاية ما حاجته تكتمل فعشان كده اللي بيمشي مع اخيه
دي حاجة لغاية ما يقف على رجليه الله سبحانه وتعالى يثبت قدمه يوم تزل الاقدام لان الجزاء من جنس العمل في ناس ممكن تقف معك نص ساعة في ناس ممكن تقف معاك خمس دقايق في واحد يقف معاك ساعة
في واحد يقول لك انا معي في الوزن الموضوعي ينتهي انا معك لغاية الموضوع ما ينتهي جميل الانسان يا جماعة اما بيمارس وتلاقي ان على فكرة الكلام ده موجود في المهن يعني بتلاقي في بعض المهن كده عنده الشعور ده هي نادرة الناس دي بس موجودة يعني كان في حد من الشباب
في بلد من بلاد الاسلام يعني. وبيقول انا كنت مسافر سفر كبير قوي انا واهلي وتعبت جدا يعني في الصبر ومش لاقي مكان اركن فيه يعني فبيقول سبحان الله آآ جيت عند كوبري كده ورحت راكن جنبه ورجعت الكراسي وريحت انا بقى وايه والاهل والاولاد وكلنا نمنا. حضرتك بتقول
اه مش قادرين نمشي خالص بيقول ما استيقزت الا على حر الشمس بقول في اول ما فتحت عيني لقيت اول ما فتحت عيني كده لقيت في بوكس اه قريب جدا مني واقف
وكل شوية يبقوا سارق النزر كده ويبص لي. يبص على العربية يعني فبقول اول ما فتحت عيني وفتحت الباب وبطلع كده يعني بشوف الدنيا اتي لي هذا الشرطي وقال لي
اه انت تعرف ان المكان ده ممنوع انك تقف فيه فقال له انا حصل لي واحد اتنين تلاتة وكنت تعبان وكده يعني وكده. قال له طيب انا شفت عربيتك الساعة تلاتة الفجر
وانا واقف هنا بقالي اربع ساعات مش عاوز اتحرك ومش عاوز آآ اخبط عشان لاحظت ان في انسى في العربية فما تعملش الموقف ده لانك انت ممكن تتأزي ممكن فيه حد يتعرض لك ممكن فيه حد من اللصوص ممكن فيه حد كزا وكزا وكزا وكزا
وهو صاحب الموقف السيارة ده هو اللي بيحكي لي الموقف دوت. بشوفه ان ان ده واحد بيمارس مهنة وعنده رسالة وعنده معنى عنده رسالة وعنده معنى ده فعلا رجل امن بمعنى الكلمة بقى الايه؟ الحقيقية. ان رجل يساعد في الامن
وان ربنا يستعمله ان هو يكون مصدر يشع الامن والامان بمن آآ يستهدفهم في خدمته فده معنى عالي جدا. المعنى ده مفترض يكون مع كل مسلم بصراحة يعني مش لازم تكون انت مهنتك طبية عشان تشعر الوحشان كما قال النبي صلى الله عليه وسلم ان تؤنس الوحشان صدقة انك تشعره بالانس صدقة. انت تبقى دكتور
ماشي في النبطشية بتاعتك ولا ممرض وسط المرضى في مريض كده اهله ما بيجوش كتير فتروح انت داخل عليه كده ايه اخبارك وايه يا عم الجمال ده؟ ده انت ما شاء الله حرك رجلك كده ده انت اسد ده الله اكبر عليك انا بشوفك كده بحس ان انا ادبت في الروح
انك تفسح له في الاجل وتهزر معه. فبتعمل كده ليه؟ يقول لك اه لان النبي صلى الله عليه وسلم قال لنا ودينا علمنا ان تؤنس الوحشان لك صدقة ان انسان بيكون بيحس بوحشة انك تؤنسه
يكون لك صدقة انسان غريب دخل الجامع تحس ان هو غريب كده تدخل تؤنسه لك صدقة. ان واحد ماشي كده ابن سبيل عابر سبيل ما ما تعرفش الراجل غريب عن المكان انك تؤنسه وتحاول تشعره ان هو ليس في الوحشة
واطمن ومش عارف ايه الكلام ده جميل قوي قوي عبادة عالية قوي الفكرة ان ان هزا الشرطي ظل مع الانسان حتى الامر اكتمل والايه؟ والحاجة انتهت وحاجة هذا الفتى ان هذا الزوج يعني انتهى. فجميل قوي ان يكون واحد عنده الشعور ده يا عم
هتقف مع حد بتحاول بقدر الامكان انك تدله على من يسبت حاجته وانك تتابعه الى ان لعل الله سبحانه وتعالى يثبت قدمك عندما تزل الاقدام وده خلق عالي جدا نفيس يفعله معنا النبي صلى الله عليه وسلم ومع اصحابه ويعلمنا اياه. وهييجي موقف كمان مع حد من الصحابة
هنتكلم فيه ان شاء الله يعني في الايام القادمة ان ازاي النبي صلى الله عليه وسلم بيتابع للنهاية لمجرد كده موضوع وانتهى لا للنهاية يظل يؤنسك ويثبتك جميل انك تشعر ان في حد
اه سقة لديك دايما في ضهرك. شعور المرايات بتاعة العربية دي. عارف وانت راكب العربية والمرايات موجودة تحس بالشعور بالامان. لكن لو المراية مش موجودة حاسس انك هتخبط ورغم ان انت بتسوق كويس بس كون انك مش شايف اللي جاي من ورا دي بتبقى ايه خايفين اوي يعني
في ناس ما شاء الله بتابع من مدينة القدس ما عجل الله لنا باكتحال اعيننا بالصلاة في هذه المسائل في امن وامان وعزة للاسلام آآ يقول سم ان النبي صلى الله عليه وسلم
منحني ارضا الى جانب ارض لابي بكر. من مزايا مواقع التواصل ديت ان هي ادتك حتة كده يعني من الجو بتاع بيئة الصحابة ان تلاقي صهيب الرومي قاعد مع بلال الحبشي مع ابو بكر المكي والقرشي
فتلاقي كده ايه في سلمان الفارسي تلاقي فيه خلطة كده جميلة جدا فتلاقي تبقى انت قاعد في مجتمع وقاعد في مكان وتلاقي في حد من المانيا وفي حد في استراليا وفي حد في نيوزلندا وفي حد مش عارف ايه اماكن كده ايه جميلة يعني
وتلاقي اسار بقى في المكان ده تلاقي في واحد في البوسنة بيسمعك وفي واحد مش عارف النيوزدان ده فتح داره وبيطبق الكلام اللي احنا ممكن نتعاون مع بعض فيه ده
فشيء جميل انك تحس انك آآ لانك مع ناس ما تعرفهمش وما يعرفكوش وفقط الذي جمعكم هي الرسالة. فجميل جدا الاسلام ان يكون دايما الشعور ده الانسان نسأل الله سبحانه وتعالى
ان يثبتنا على الاسلام ويرزقنا دايما نفع المسلمين فيما يخص امر دينهم ثم امر دنياه بيحكي بيقول سم ان رسول الله صلى الله عليه وسلم منحني ارضا الى جانب ارضي
ارض لابي بكر بيقول بقى ايه يعني كمان مش اتجوزه وكافئوا شوفوا يا جماعة جميل قوي ان في واحد يغرس فيك غرس او يعمل معك موقف قدامك طول عمرك شغال بالكافؤ
دي حاجة عالية قوي دي نفوس اسمها اخلاق الكبار دي ما حدش يعرف يعملها. شيخ الاسلام ابن تيمية كان بينه وبين واحد مصانع الحداد في النقاش مشاكل علمية وحوارات وكان الراجل ده يعني بيقول كلام خلاف الاولى خالص عند السلطان عن شيخ الاسلام ابن تيمية
ويعني بقى النفوس والهوى والحاجات اللي انتم عارفينها دي لما مات ابن القيم راح يبشره بيجري بقى على الشيخ شيخ وبيقول له ايه؟ بيقول له يا شيخ فلان مات يعني بيقول له ربنا ريحك من شره
فقال لا تقل هذا يعني انت فرحان ليه ثم ذهب الى اهله يعزيهم وقال لهم انا بمنزلته مكانه وانا للاولاد والد سبحان الله! ايه النفوس دي يا جماعة هو دايما يا جماعة النفس بتبان في المحكات اللي ما فيهاش هوا
يعني انت بتبر مامتك ليه؟ لان مامتك ما شاء الله مغرقاك بتدفع ما شاء الله فلوس هند بنتك بتاعة الجامعة الخاصة وهي اللي مجوزة ابنك وهي كل شوية بتبعت لك اكل قد كده وبتبعت لك آآ حاجات جميلة وكل شوية تقول لك التكييف ده عندي والله العجلة ديت اللي هيجيبها انا
طبيعي انك تحب ماما وانك تبر ماما لكن امتى بقى يكون البر ده ممتع؟ لما ما تلاقيش مقابل هنا بتحس انك فعلا انسان تغرد خارج خارج السرب هو ده النفوس العالية
النفوس العالية ان في واحد اه يكون مقصر في حقك وانت لا تقصر في حقه ومن عصى الله فيك لا يجد الا طاعة الله منك اليه كان كده كان دايما نفوس الناس السالكة يقول له يقولوا لبعض ان عصيت الله في
لن اعصي الله فيك هو انت فاكر انك اما تعصي انت ربنا هي انا هقصر معك مستحيل انا في الاخر خالص انا هدخل قبر لوحدي جميل قوي ان الانسان يكون عنده الشعور ده
اه يقول فالنبي صلى الله عليه وسلم منحني ارضا الى جانب ارض بابي بكر فدخلت علي الدنيا جميل قوي التشريح الداخلي ده. بيقول ايه فدخلت علي الدنيا بيقول ان الارض دي هي في حد ارضي
وابو بكر يقول ان هي في حد ارضي وربيعة بيقول له لا دي في حد. هم اختلفوا على منطقة كده زي بقى يختلفوا على ايه؟ ارض تماس بينهم يعني فهو بيقول ايه؟ ربيعة بيقول فدخلت علي الدنيا
وفي رواية يقول لك وجاءت الدنيا والكلام الجميل ابو بكر بيقول هي في ارضي وده يقول في ارضي يقول لك فتنازعنا فالشعور ده مهم قوي يا جماعة شعوري انك تكون عارف
ان اللي بينك وبين اخوك ده دنيا والشعور كمان الجميل انك دايما تقول من بعد ان نزغ الشيطان بيني وبين اخوتي بتقول والله يا شيخ والله انا مش عاوز اثني على نفسي دايما تيجي لي في الاسئلة ديت. والله انا بص يا شيخ انا مش يعني انا مش هحكي كتير على نفسي
بس بفضل الله والله قايدة صوابعي العشرين شمع. تقصد ايديها ورجليها ليه ويعني الحمد لله الحمد لله مش بحب ازكي في نفسي يعني. بس والله العظيم كل العالم كله بيتكلم علي
ثناء ومدحا ويعني بفضل الله اكل وحسن تباعد وحسن عشرة ومش عارف ايه والكلام ده كله تحس ان انت مسلا ايه الاخت دي اتكلم يعني فاطمة بنت محمد. طب يا بنت الحلال هو ابو لهب اللي متجوزك ده بقى مش عاجبه ليه الكلام اللي انت بتعمليه ده
والله ما اعرفش يا شيخ انا فكرت فعلا ليه بيعمل كده وبتاع فقلت يمكن هو ابو لهب رغم ان ابو لهب مات فبقول يمكن فاحيانا الانسان وهو بيحكي على نفسه ناسي خالص الموضوع خالص. فتيجي تقول لها طب معلش
تعالي على نفسك شوية وحاولي تقولي من وجهة نزر حضرتك مش وجهة نزره هو. لان احنا خلاص اتفقنا ان هو ابو لهب. من وجهة نزر حضرتك ايه اللي ممكن يكون
حضرتك واخدة فيه تسعة وتسعين ونص في المية مش جايبة مية في المية فتفكر كده تفكير كتير كده وبعدين تروح تقول لك ايه الصراحة يعني الصراحة ان انا باجي على نفسي كتير
يعني حتى اما تيجي تجيب عيب هو سناء بتقول لك اللي انا يعني العيب اللي فيا يعني ان انا باكتم في نفسي هو هو للاسف ما عدش يعني هو آآ الانسان بيجي يحكي طبيعة الانسان بيطلع نفسه ان هو
وسبحان الله! وبعدين دايما تيجي في الاخر خالص تقول له انا برضو هاقول الكلام الصحيح انا مش ملاك انا مش ملاكي يعني احنا كلنا بشر. اما تيجي تزنقها وتقول لها يعني انت مسلا ايه؟ يعني الصحابة كان لهم زنوب. انت ما لكيش خالص زنوب؟ الصحابة كانوا بيغلطوا. طول ما احنا كلنا بشر يا شيء مش
انت بتغلط برضو يا بنت الحلال سيبيكي مني ركزي مع نفسك في ناس كتير للاسف الشديد سواء ازواج او زوجات او اباء او امهات اما بيجوا يحكوا ما عندهمش الحكاية الربيعية دي
ربيع فاهم اوي يقول لك بص انا والله من الحاجات التمارين اللي بعملها واظن ان هي نافعة وانصحكم انكم تعملوها يعني آآ انكم تسألوا دايما انفسكم السؤال دوت انت زعلان مع حد. تسأل نفسك السؤال ده. انا دايما اقول لهم طيب
قل لي خمس وصفات او خمس صفات حلوة في زوجتك آآ او انت قولي لي خمس صفات في زوجك كويسة تقول له دي طب ايه علاقة ده بالمشكلة؟ هو ده لب المشكلة. بس حضرتك جاوبي وخلاص
تحس بقى ان هي بالجو بتقول لك آآ مسلا من صفاته الحلوة ان هو بيصرف على العيال انا ما عرفش فين الصفة الحلوة اللي هنا بس ماشي ايه تاني ان هو آآ
احيانا مش كل مرة يعني او تقول لك ان هو بيحترمني بس احيانا على فكرة مش كل مرة. المهم لازم يعني الصورة حلوة يعني حتى وهي بتتكلم في الحاجة الحلوة لازم تلون عليها. ولازم تبخ فيها كده
طيب اللي انت بتعمليه كده؟ عارفة المشكلة المركزية فين؟ المشكلة اللي احنا لابسين نضارة المساوئ عشان كده ربنا قال ولا تنسوا الفضل. ما تنسوش الفضل اللي بينكم يا جماعة ما تنسوش الفضل اللي بينكم هتلاقي فيه اخوات دلوقتي كتير يقولوا الحمد لله انا زوجي مليان مميزات غالبا زوجي هيكون بيسمع معنا اللقاء
فاسأل الله سبحانه وتعالى ان يسددنا جميعا لما فيه خير ويتقبل منا ومنكم. لكن بعيد عن الهزار بقى ندخل في الجد خلينا شخصية ربيعة شخصية ربيعة بهدوء خالص بيقول ايه
يقول فدخلت الدنيا فاختلفنا في عزق نخلة اختلفنا على نخلة النخلة دي لما اختلفنا عليها هو بيودي تحدي ودي بيقول في حد. اول حاجة ابو بكر يا جماعة انسان ابو بكر ده برضو خلي بالك ده الصديق. يعني رقبة او رقم واحد بعد الانبياء في البشرية. يعني رقم واحد بعد ما الانبياء بينتهوا. رقم واحد ابو بكر
عادي جدا ممكن ابو بكر ده تلاقيه اختلف معك على نخلة بتاعتي لا مش بتاعتي لا بتاعتي مش بتاعتي ايه ده هو انت لك في النخل يا ابو بكر؟ اه انا لي في النخل وعادي جدا اقول لك بتاعتي ايه المشكلة يعني؟ لا لا لا انت اتغيرت جدا انت ما نمتش زي الاول انت مش انت سني سنين انت
كده اتغيرت واضح ان الدنيا دخلت قلبك لأ هو انت واضح انك بتتعامل مع ابو بكر ان هو حاجة تانية ان هو ملاك. لأ هو انسان انسان عنده النوازع البشرية
وان هو بشر عادي جدا يعني واختلف مع ربيعة والدنيا جميلة جدا خالص عادي جدا فقال له لأ بتاعتي وربيعي يقول له لأ دي بتاعتي. واتنين رضي الله عنهم ومختلفين في الحتة دي. فعادي جدا ان انت ممكن مع حد من الفضلاء يكون بينك وبينه خلاف بسيط
حاجة فقال ابو بكر هي في حدي وقلت انا هي في حدي فدخلت علي الدنيا فخليك صريح حتى اني اختلفت مع ابي بكر فقلت هي في ارضي فقال بل هي في ارضي
تنازعته رواية فتنازعنا يقول وكان بيني وبين ابي بكر كلام وقال لي كلمة كرهت كرهتها وندم الجملة دي بقى احنا ممكن نشرحها لغاية العيد اللي بعد الجاي بني فاسمعني كلمة
بيقول هو قال لي كلمة شوفوا الادب العالي بقى يا جماعة من ربيع ما يقولش بقى ايه هي الكلمة. كنت ممكن تقولها ابو ربيع واقولها ليه يعني واحد مسلا يقول لك والله الله المستعان مالك والله ما فيش بس يعني والدتي بس زعلانة شوية. ليه خير؟ والله امر كده
خاص كده يعني ايه ضايقها شوية ان شاء الله الامور تتحسن فشوفوا الكلام الجميل مش هنلاقي بقى بوست كده على النت يا جماعة اللي مامتها تعمل معها كزا وكزا وكزا وكزا وكزا وكزا وكزا وكزا وعلى فكرة مامتها اسمها هند
ديت تعمل معنا ايه؟ نعمل معها ايه هو انت حضرتك شايفة كده يعني حتى شايفة ان ده من باب الاتزان النفسي بعيد عن الامر الشرعي. انت شايفة ان ده يعني طريقة نفسية متزنة اللي يتكلم بالطريقة دي
هو مؤدب ادب عالي قوي. صبغه الوحي فبيقول ايه فاسمعني كلمة بيقول قال لي كلمة وده دليل ان ربيعة بقى ايه عادي كلمة هي كلمة شديدة اه بس عادي يعني انا مش مش في قلبي بقى وقلبي مش قادر ومخنوق ومش عارف
فنام وبتاع والكلام ده كله. طبعا ده يا جماعة محمول على مين؟ محمول على الشخصيات الراقية اللي زي ابي بكر الطبيعي انك ممكن تشيل جامد من حد تاني لكن هو بيتكلم برضو مع نفوس عالية
يعني الانسان اللي صاحب المقامات انك تقيل اصحاب العسرات فواحد ليه مكانة وليه هيبة وليه حب وليه ود وله يد عليك آآ سواء بطريقة مباشرة او غير مباشرة لازم يظل في مكانة
انت بتتدين الى الله ان هو يبقى في هذه المكانة يقول فقال لي كلمة كرهتها. انا كرهتها. اتضايقت من جوايا ويشوفوا الكلام الجميل انا احيانا كده تلاقي امة محمد كلها عرفت. كل الجروبات عرفت. ان الشيخ زعل فلان
او الشيخة زعلت فلانة وامة محمد بقى الدنيا كلها عرفت يا عيني ممكن ما يكونش الوحيد اللي عارف هو صاحب المشكلة الطرب. وقول لامه انت ليه قلت اصل انت برضه قلت له كلمة يعني شديدة. انا قلت له كلمة ايه يا عم! كنا بنتناقش عادي يعني بتاع لأ ده انت قلت له باباك
ومامتك واختك وعمتك وخالتك ايه ده ده كل التفاصيل دي قالها لكم لأ ده مسجلها صوت وصورة كمان فاسمعني كلمة كرهتها وندم واشوف انا بحس ان ربيع وهو بيحكي القصة بيحمي قلبك انك تشوف اي حاجة في ابو بكر وحشة
يعني تحس ان هو بيحكي القصة عشان انت تحب ابو بكر مش انك تقف معه يقول لك ايه؟ فدخلت علي الدنيا خلاص؟ حتى اني اختلفت مع ابي بكر. انا اللي اختلفت على نخلة
فبيقول اسمعني كلمة انا كرهتها بس هو ندم عليها يعني عاوزين ايه اكتر من كده بقى؟ يعني شف قاعد امال ايه يحفزك تجاه انك تحب ابو بكر الصديق. يقول لك حبوا حبوا حبوا حبوا
ويقول لك قد ايه كان عنده العودة الى الحق اسرع من الوقوع في الخطأ الواحدة تغلط وبعدين تقول اصل انا بتنرفز يا عم الشيخ انا عمال بتنرفز انا كلت عيل من عيالي انا كان عندنا اربعة
بقى عندي تلاتة ليه اصل انا اتنرفزت في يوم من الايام فكلت واحد فانا عما بتنرفز ما بشوفش اللي قدامي طيب انت حاولي كده تستغفري الله وتوبي وترفعي السماعة وتلطفي الجو. لا لا لا عشان اكون بتنرفزها سبني سبني ستين يوم
هو يا جماعة هو شهرين دول هو دي كفارة ايه ستين يوم دي هتعملي ايه في ستين يوم؟ اهدى ما انت ممكن يوم تسعة وخمسين تعيدي تاني تشحني الرصيد والنوع التاني في ستين يوم
هو ايه الكلام ده ما تخليكي آآ رحم الله سمحا ازا اخطأ وسمحا ازا رجع فخليكي برضو في الرجوع بسرعة لا تكونوا عذابا على امة محمد. في امهات صعبة اوي اوي
زي الفل طبعا وهما قليلين ان شاء الله قليلين بس في امهات فعلا بتصعب التوبة وبتصعب البر وفي اباء بيقهروا وولادهم يا سيدي الولد غلط وهو دلوقتي عاوز يتوب. يا جماعة اللي بيقتل ويزني ويبقى مشرك بالله عاوز يتوب بتتبدل سيئاته
بيقول لك يا ابي انا عاوز اتوب واستغفر الله وعاوز انا اتوب. انا جاي مستغفر وبتوب وبقول لحضرتك سامحني. حضرتك تقول لي ايه ايه المطلوب ما فيش ما فيش رد. فسبحان الله! فيقول فاسمعني كلمة وندم. وندم ابو بكر الصديق. فلما بدرت منه الكلمة
عليها وقال شوفوا الكلام الجميل. يا ربيعة رد علي مسلها حتى يكون قصاصا يقول له يا ربيعة رد علي مسلها حتى يكون قصاصا شوف ابو بكر الصديق بقى ساب الدنيا كلها
ساب خالص فكرة ايه بقى مين اللي غلط ومين اللي مش غلط والنخلة نخلة ايه سيب بس الموضوع ده بقى على جنب خليني بقى الحق اشوف ايه صحيفتي لان ابو بكر انتقل من الارض ساب ارضه خلاص ارض ايه اللي جاي اتخانق عليها الارض دي قاعدة عمال تشخبط في الصحيفة بتاعتي
فراح انتقل لحتة تانية خالص وراح قال له ايه؟ يا ربيعة رد علي مسلها حتى يكون قصاصا ما فيش بقى لم تمنعه المكانة ان يحقر حد من المسلمين. اصل انا شيخ يعني ومفترض يتعامل معي كزا. انا اللي بعلمها القراءات. المفترض ديت وهي بتتعلم معي تكلمني
من الادب هو حضرتك حاسة حضرتك حاسة ان طريقتك ديت اصلا طريقة لحد كسره العلم انت حاسة كده ان دي اداب طلب العلم اللي حضرتك بتتكلمي بها؟ يعني هي دي اداب طالب العلم اللي حضرتك درستيها وفيه ناس بيدرسوا اداب طالب العلم بطريقة التفصيل
هو بيفصل الدرس على انك تهابه وتزل تعزمه ده خطر خطر كبير جدا ان يكون هو ده نيتك في تدريس ان الناس طلب العلم انك تدرس لهم اداب طلب العلم عشان يحترموك
ايه يا عم! ايه اللخبطة اللي انت فيها دي! يعني انت محتاج تفوق قوي قوي مع نفسك فقال له رد علي مسلها حتى يكون قصاصا عشان يكون فيه قصاص. النهاردة تيجي تقول لها بس انت شديتي عليها حاولي تعتزري لها. انا اعتزر لها
ايه يا جماعة هو الدنيا اتغيرت ولا ايه انا المعلمة اقيس على الكلام ده ولا ايه فقال له رد علي عشان يكون ده القصاص فقلت لا والله والله لا افعل
بقول له مستحيل انا مستحيل اعمل كده ما انا بقائل لك الا خيرا ايه الكلام الجميل ده بقى يا جماعة اللهم ارزقنا مسل هزه الاداب ربنا يعلمنا الادب والله كأنه بيقول له ايه؟ لن ادع للشيطان ان يدخل من جهتي. جميل قوي يا جماعة في علاقتك بينك وبين اخواتك
بينك وبين المسلمين انك اوعى تكون انت الباب اللي الشيطان يدخل منه اوعى تكون انت من الباب اللي الشيطان يدخل منه يقول لك رد عليه. هو بيقول لك رد عليه
فلأ ما ينفعش انك ترد عليه ابدا وما تسمحش لنفسك ابدا ان الكلام ده يتم فهو بيقول له رد علي قال له انا مش هرد عليك طب انتم لو مكانهم تردوا ولا ما تردوش
انتم لو المكان اه ربيع ترد ولا ما تردوش ده في ناس ممكن بدنها تحكي كتير عشان يقول لك ايه انا عاوز حقي طيب يا سيدي هو رافع السماعة وقال لك انا اسف
انت عاوز ايه اكتر ان هو يعتزر لك ويقول لك انا اسف. ويا جماعة جميل قوي انك كمان اما ترفع السماعة وتقول انا اسف تقولها بنفسية حقيقية بلاش فكرة اللواكن تقول له بص هو انا اسف بس انت لازم تبقى فاهم ان انت السبب. ليه ليه تعكر جو الصفاء؟ انت داخل بجو عادي جدا
قل له انا اسف انت داخل بنفوس الكبار خليك كبير فقلت لا والله لا افعل ما انا بقائل لك الا الخير فقال اذا اتي رسول الله واشكو اليه امتناعك عن الاقتصاص مني. يا ربي
ياه شوف ابو بكر بيقول له ايه انت لو ما قلتليش الكلام الكلمة اللي انا قلتها لك يعني بس هو قال له ايه؟ مسلا مسلا قال له انت على فكرة انت نيتك وحشة
فدي كلمة تقيلة. قال له انت ما بتفهمش. انت مش عارف ايه. اي كلام بقى الناس الراقية دي كلامهم بيبقى ايه؟ يعني عالي يعني فقال له مسلا خلينا نقول جدل ان هو قال له انت نيتك وحشة
فبيقول له بص قل له انك نيتك وحشة فقال له انا مش هقول لك قال له خلاص انا هروح للنبي واشكوه امتناعك عن الاقتصاص مني يا سلام على الجمال على فكرة هو ده اللي قال والله لاقاتلنهم ولو بقيت وحدي
ابو بكر يا جماعة مش انسان سازج لا انسان هو باصص على صحيفته كويس قوي عارف يعني ايه ان في مسلم يتضايق ممكن يخدش وياخد منك ده واحد مش مسألة ايه ان هو بسيط ويلا يا جماعة وخليك انت كده بسيط والناس عادي جدا كل الناس لا لا لا هو مش في الحتة دي خالص. ابو بكر ما فيش حد يقدر يجي
ناحيته ابو بكر مركز ابو بكر ماشي في الشارع كده يدنو يطبطب على الناس تعال سامحني وانت تعال سامحني لأ هو حس ان آآ لان عارفين كده يا جماعة لمبة البنزين في العربية هو حس ان اللمبة نورت
حس في عين اخوه ان هو اتضايق من الكلمة فعلى طول وهو عنده مبادئ ان انا لا اكون ابدا الا رحمة مهداة للمسلمين. ان انا لا اكون شقي عليهم. وان انا اكون
سبب لهم شقاء فعلى طول اول ما شاف في عينه الانتباه ده فانرمي بقى الارض على جنب كده ونركز بقى حبيب قلبي يقول لي الجملة اللي ديت اللي انا قلتها لك. لأ مش هاقولها لك
لاخلص الموضوع. الموضوع انتهى معه موضوع بقى نخلة ومش نخلة لساني خلاص انا لا عاوز نخلة ولا عاوز ارض ولا عاوز القصة دي كلها انا عاوز حاجة واحدة بس انا عاوز انك ما تكونش متضايق
انت مسلم؟ اه انا ما اتسببش في خدشك هو ده الشعور اللي سيطر على ابو بكر مش ان ابو بكر اصله كان طيب واي حد في الدنيا كان ايه عادي يضحك عليه لا لا لا الشغل ده مش عندهم
الناس دي مركزة في اخرتها يعني انت اما تروح رافع السماعة كده انا بلغني انك اتضايقت مني عشان انت انا عملت كزا كزا كزا انا فعلا وقفت مع نفسي انا اخطأت وانا
استغفر الله وشف انت ايه اللي ايه اللي يرضيك وانا ان شاء الله بين يديك افعله. ما استطعت على فكرة لأ كده هياخد عليك وكده مش ياخد ما انا مالي ومال القصة دي كلها انا عايز اتوب انا غلطت انا بطلع غلطتي
فكرة بقى هو هيتعامل معي ازاي؟ انا ما ليش علاقة بحد. انا ببص على صحيفتي وابص في علاقتي مع ربي يقول ودي بقى فائدة ان يكون عندك مرجع بترجع له يا جماعة. جميل قوي انه يكون في حد بترجع له. في مشكلة بينك وبين اختك في مشكلة
بينك وبين المعلمة بتاعتك آآ خلاص نروح لمين؟ ايه رأيك يا معلمة انا مختلفة مع حضرتك في النزرة ديت؟ هاستسمح حضرتك في حاجة ما رأي حضرتك ان احنا نستأنس بقول آآ الشيخ
فلان او الاخت فلانة او او او طب ايه رأيك يا امي انت حضرتك خلاص انا متفهم وجهة نزر حضرتك بس انا مش مقتنع بها وحضرتك مش قابلة مني انك تقنعي فاقتنعي بكلامي. ما رأي حضرتك ان احنا نحتكم لحد
نستشيره بلش كلمة نحتكر نستشير حد ايه ايه رأي حضرتك في النقطة ديت نستشير حد نرتضيه لنرتضي عقله نرتضي دينه نرتضي امانته نرتضي اي حاجة. ايه رأي حضرتك؟ لأ في بعض الناس بيبقى شايف يقول اصل ما حدش فاهمنا لأ ما حدش فاهمك الا انا. يعني ايه يعني ما فيش حد اللي فاهمك الا انا. انت زوجتي وانا الوحيد اللي فاهمك. يعني ايه ما فيش حاجة اسمها
آآ ما فيش حد فاهم كده. احنا رايحين نقول للشيخ اسرار خاصة. رايحين نقول له والله احنا مقتنعين. حتى لو هي حاجة خاصة بخصوصيات البيت واختلفنا فيها. طب هنعمل ما احنا لازم في الاخر خالص نحتكر
ولازم في الاخر اصلا نشوف اهل الزكر بيقولوا ايه في المسألة ديت لأ انا ما بسألش حد. يعني ايه ما بتسألش حد يعني انت وانت اللي خلاص اوتيت كل العلوم النفسية والتربوية والشرعية وانت الوحيد اللي فاهم وامة محمد كلها مش فاهمة
انت ليه ما تنكسرش كده ليه ما تكونش لين لينه في ايدي اخوانكم يا اخي. لأ وخلاص واحرم عليك انك ترفعي السماعة وتتصلي ووصل الازن ده مش حضرتك اللي اديته لها اصلا الازن ده اداها الشرع هو اللي اداها الازن ده. ان هي تسأله اهل الزكر ان كنتم لا تعلمون. هي مش عارفة مسألة معينة
خايفة ان هي تكون لا تتقي الله فيك وتريد ان هي تحسن العشرة معك. فهل هي بتعمله ده صح ولا غلط؟ بتقول لك يا سيدي تعال انا وانت نسأل اللي انت تختاره مش اللي انا اختاره
ربنا يعلمنا فيقول اذا اتي رسول الله واشكو واشكو اليه امتناعك عن الاقتصاص مني وانطلق الى النبي صلى الله عليه وسلم فمضيت في اثره. انا مشيت وراه واحدة ايه بقى عمال اترجاه والكلام ده يقول
فتبعني قومي بنو اسلم. فاكرين بنو اسلم بقى والفرح وكانوا واقفين معه والكلام ده يقوم مشوا ورايا جم يجروا ورايا وبعدين يقولوا لي بقى هو الذي بدأ بك فشتمك ثم يسبقك الى رسول الله فيشكوك. عارفين الناس اللي هي بتفكر بطريقة
منطقية فقط من وجهة نزرهم وما عندهمش ابعاد الموضوع كله في ناس بيحسبوها بيحسبوها بالنظرة الضيقة ديت. هم برضو شافوا كده. يعني ايه يعني؟ يعني هو اللي بدأ. وهو اللي شتمك
وكمان رايح يسبقك للنبي صلى الله عليه وسلم بص احنا يعني احنا يعني بنخربش الناس تفكيرك يعني انت في بعض الناس انت بتشعر ان هو بيشيروا عليك لكن هم بيأزوك ولزلك مهم قوي يكون عندك جهة استشارية امنة
ناضجة هادئة الموضوع ده مهم قوي ليه؟ لان دايما اهلك بيتحمقوا جدا لك والعكس الناحية التانية اهله كزلك ويبقى الموضوع فكرة ايه؟ اهلي وزمالك اكتر ما بين الصح وبين الغلط
فده قاعد يشحن وده قاعد يشحن وده قاعد يشحن عشان كده بننصح حاول تستشير حد هادي امين وفاهم من برة ربنا يسترنا واياكم المهم راح اشتكى وبني اسامة قالوا له ايه بقى
قالوا يعني هو اللي يبدأ بك ويشتمك وبعدين يجري يسأل النبي صلى الله عليه وسلم فالتفت اليهم وقلت ويحكم اتدرون من هذا مهم قوي يا جماعة انك تكون عارف مقادير الرجال ومكانة الناس
تبقى عارفة مكانة اللي قدامك ومكانة اللي قدامك تبقى عارفاها كويس قوي قال ويحكم اتدرون من هذا انتم عارفين مين ده هذا الصديق يبقى ينزل الناس منازلهم وهو عارف لاهل الفضل فضله
يعني واحد يقول لك انا ما اعرفش انا والله سبحان الله يعني هو اخوك ليه بيعمل كده فمش عارف تدخل غريب قوي يا اخي ايه ده! على فكرة انا اخويا ما يقدرش ينزر لي كده. فيروح التاني يقول له يبص له كده يقول له نعم
باخويا الكبير ده اللي بعد ابويا اخويا ده اللي بفضل الله عمل كزا وكزا وكزا وكزا وكزا انا عارف طبعا تدخله بالطريقة دي فيه نشفان وخشونة بس اخويا ايه يا عم اللي انت بتقوله ده! اختي يا حبيبي
اختي دي هي امي الله! انت بتتكلم في ايه؟ معنى جميل قوي انك تكون انت عارف قيمة الناس ديت. يروح مزعق لك قدام الناس كلها في العزا والناس هو ايه اللي بيزعق لك ده؟ معلش خالي يا جماعة خالي وبيحبني وبيعاملني زي ولاده. هو شافني يعني ان انا قصرت وهو ما يقصدش قوي بس ايه عشان بيحبني قوي فبيتعامل بعفوية قوي يعني
حتى لو انت متضايق منه بس قدام الناس حاول يعني تشعر الناس بالمقامات وحتى ده تدريب عليك انك تتدرب انك تكون بتحافز على التوازن النفسي فقال هذا الصديق وذو شيبة المسلمين
بيتكلموا في ايه؟ ارجعوا قبل ان يلتفت فيراكم فيظن انكم انما جئتم لتعينوني عليه فيغضب. الله يكرمكم. شف عقل ربيع يا جماعة. عنده اتزان تن يعني قد الكوكب اللي احنا عايشين عليه ده
نقول لهم ارجعوا الله يهديكم لان يظن انكم انما جئتم لتعينونني عليه. فيغضب. نشوفكم كده بقى بقيتم ايه؟ عزوة كده يدايق فيأتي رسول الله صلى الله عليه وسلم فيغضب النبي لغضبه
فيغضب الله لغضبهما فيهلك ربيعة فهجروا قالوا له بص الله يكرمكم انتم لو واقفين عشان ربيعة ربيعة ده ممكن في لحزة يضيع. خلاص يشوفكم واقفين معي ان يغضب يدخل على النبي يلاقيه غضبان والنبي صلى الله عليه وسلم عارف مقام الرجال ما هو ابو بكر ده مش من الناس اللي بتغضب كده
ابو بكر مش صغير عشان يغضب على حاجات تافهة فالنبي صلى الله عليه وسلم عارف هو مين اللي معه ومين اللي اختاره الله سبحانه وتعالى لصحبته النبي صلى الله عليه وسلم عارف مقدار سانية اسنين ده
عارف مقدار اللي اختص برفقة الغار. فهو عارفه كويس فمش الشخصية ديت اللي هيغضب كده فربيعة بيقول لهم ده لو دخل على النبي غضبان يقول له غضبان ليه؟ يقول له ربيعة مجمعة له اسرته وجاي آآ اومال يضغط علي
فيغضب النبي لغضب ابو بكر فيغضب الرب لغضب مين لا غضب النبي صلى الله عليه وسلم وانا بقى اروح فين بقى ان شاء الله وده جميل قوي انك دايما تقول لوالدتك تقول لوالدك تقول لاخوك تقول لاهلك تقول لزوجك تقول لزوجك
اللي كله يقول بقى البعض اللي حواليه يقول له لا المسألة فيها حديس. لأ انا ما اقدرش اعمل حاجة فيها مخالفة شرعية طبعا الكلام اللي انا بقوله ده يا جماعة مع الوضع المستقر
مش يكون في واحد مسلا اخويا ولا عمي ولا بتاع قاعد واخد ميراثي وقاعد بيتكلم في عرضي والكلام ده كله وانا اقول الكلام ده لأ طبعا انا اكيد كلامي مش
الاطار ده انا بتكلم فين في الوضع المستقر الهادي الطبيعي العرفي الطبيعي يقول ثم اتى ابو بكر النبي صلى الله عليه وسلم وحدسه الحديس كما كان نقول ايه؟ ابو بكر حدسه الحديس كما كان. ملاحظين حاجة في كلمة كما كان دي
انتم ملاحزين حاجة في كلمة كما كان يعني عاوز يحببك في ابو بكر برضو يقول لك راح حكى للنبي بالزبط مش راح بقى يقول للنبي صلى الله عليه وسلم وبعدين بقى يا رسول الله ايه فطبعا انت عارف يا رسول الله واحد كنا بنتضايق انت عارفني بقى صح صاحبي
كده سامعة اما اتضايقت فقلت كلمة طبعا هي ممكن تكون ضايقته. هو ممكن تكون ضايقته يعني ما اعرفش ديته قوي ولا لأ. بس هو ممكن تكون ديته يعني لكن لأ ده راح ينقل المشهد
كما حدس بالزبط وراح قال له انا قلت له كزا وقلت له قل لي كزا فرفض. الوضوح العادي ده. طبعا فاتني اللي انا اقوله لحضراتكم لان هو قال له ايه
قال يا ربيعة لا اريد الارض ورفض الارض برجله وضربها يعني راح خابط له الارض كده برجليه وراح سايبه وماشي قال له انا لاعب انا مش عاوز الارض قل لي الكلمة والا اذهب الى رسول الله
وادي الارض اهي انا مش عاوزها قال له لن اقول لك الا الخير مش هقولها لك فهو ابو بكر جن عقله. انت بتعمل ايه ما خلاص يا سيدي ما هو الكلمة اللي ما الارض انا خلاص سبت الارض وسبت النخلة وسبت كل حاجة انت مش عاوز ليه ترضيني
يقول سم اتى ابو بكر رسول الله وحدسه الحديس كما كان فرفع النبي صلى الله عليه وسلم رأسه الي وقال يا ربيعة ما لك وبالصديق ياه انا بحس ان الجملة ديت زي ما يكون كده يعني سكينة الجزار وداخلة
يشق قلب ربيعة ولكن تخيل بقى ربيعة بقى اللي بيقول له كده مين اللي جوزو واللي وقف معاه واللي عمل له الوليمة واللي آآ بيخليه في اخص اموره واللي بيوقف دايما معه
حاجة صعبة اوي اوي فبيقول له ايه؟ يا ربيع ما لك وللصديق احيانا في واحد كده يقول لي قايل لي يقول لي شبهة مسلا على عمر ابن الخطاب اقول له الجملة دي ما لك ولعمر؟ يا ابني انت ما لك ومال عمر؟ انت ايه اللي جايبك هنا؟
تبدأ بقى تجاوبه بس مهم ان هو يدرك ما لك وللصديق. الناس دي معدية اوي اوي اوي. ازا كان الرب جل جلاله يقول رضي الله عنهم انت فين وهم فين
وشوفوا جمال النبي عنده وقت انه يسمع المشاكل النفسية والمشاكل العادية اللي بتحصل بين الايه؟ الناس يعني انتم جايين تشغلوني دلوقتي يعني انت مش عارف ان انا عندي ورد؟ انت مش شايف ان انا دلوقتي بدعي ربنا؟ انت مش شايفني قاعد في الجامع؟ انت مش شايف دلوقتي ان في اه مراجعة ان في
في كزا ان في كزا ان في كزا انت فاضي انت انت يعني جايين تكلموني لما تروح تقعد مع اي حد. ليه انا جايين تكلموني في القصة دي يا ربيع ما لك وللصديق. لا يسمع
ويسمع منه يقول له قل لي احكي لي يا ربيع ايه اللي حصل قلت يا رسول الله اراد مني ان اقول له كما قال لي شوف ربيعة بقى ما بيقولش ايه وكان فيه يا رسول الله نخلة واتخانقنا عارفين انتم القصص اللي الواحد يقول لك ايه عاوزين احكي لك يا شيخ قصتي. طب احكي قصتي
انا اتجوزت سنة الف تسعمية سبعة وتسعين. ايوا انت انا ما لي ومال اللقطة ديت بس لا ما انا جاي هحكي لك بقى اصل في مشاكل من ايام كتب الكتاب انت هتجيبي لي من سبعة وتسعين واحنا في ليلة وترية؟ اه طب ممكن بعد العيد؟ لا لازم ده الوقتي
وتخلص معاك على بعد الوتر في ناس كده عايشة عاوز يقول لك لأ انا هحكي لك المشهد كله. يا عم الحاج انت المشهد كله ما انت لغاية امبارح كنتم حلوين مع بعض انا ما لي بقى من سبعة وتسعين احكي لي من ساعة الموقف اللي حصل امبارح بس
فقال قلت يا رسول الله اراد مني ان اقول له كلمة كما قال لي فلم افعل؟ فقال النبي نعم لا تقل له كما قال لك شوفوا الكلام الجميل يقول ايه؟ نعم لا تقل له كما قال لك
والله الجملة دي يا جماعة جملة في غاية النفاسة. وكل كلام النبي جميل بيقول له نعم لا تقول له كما قال لك. طبعا ما تنفعش تقول له والكلام ده. زي واحد يقول لك ايه؟ وبعدين والدتي قالت لي كده. طبعا ما ردتش عليها
فانت تروح باصص له كده بزهول بتقول له ايه؟ هو انت ينفع ترد عليها يعني ايه ودتك غلطت فيك انت هتغلط فيها؟ يعني انت اهو احنا اهو احنا بنعمل بين اقران ولا ايه
والدي اصل والدي قال لي انت كزا فانا قلت له انت اللي كزا. ياه انت في الحتة دي انت وحش اوي انت ما ينفعش ترد في الحتة ديت هو يغلط؟ ماشي. حتى من بعيد عن الشرع كده كانت تزن دماغي كده. ما ينفعش انت تعمل كده
فقال صلى الله عليه وسلم نعم لا تقل له كما قال لك ولكن قل غفر الله لابي بكر انت ما كنتش تقول له كده. بس شف النبي صلى الله عليه وسلم
ما يقهرش اللي قدامه يعني هو قال له ما تقولش وادا له البديل انا والدتي اه اه قالت لي كزا. فانا طبعا ما رضتش ارد. تقول له احسنت اوعى ترد
قل لها حاضر يا امي اللي حضرتك شايفاه وانا اسف ان اللي يضايق حضرتك فانك تساعده سبحان الله! وعلى فكرة احنا لو علمنا ولادنا الحاجات دي وعلمناهم الموضوع ده بهدوء. فيه حاجات كتير جدا مكلكعة بتتحل والله
وفيهم ولاد والاولاد في المجمل يعني وولادنا ان شاء الله ناس كويسة يا جماعة. شباب المسلمين والبنات والله فيهم خير كتير والشبهات والشهوات والفتن كتيرة الله يعينهم فاحنا ما نكونش احنا مصدر عائق معهم مع العوائق اللي موجودة. ما يبقاش الفتن كلها حواليهم واحنا فتنة كمان. فتنة ان احنا مش ميسرين عليهم
ما مش قريبين منهم ما ما مش بنضحك ونهزر وقاعدين معهم وبتاع صاحبوهم. لو صاحبناهم وقعدنا مع بعض زي دي كده واتناقشنا مع بعض امور كتير جدا متكلكعة بتتحل فان شاء الله يعني باستعانتنا بالله
فقال ولكن قل غفر الله لابي بكر فقلت له غفر الله لك يا ابا بكر شفتم الكلام الجميل؟ وقلت له اغفر الله لك يا ابا بكر النبي صلى الله عليه وسلم في المشهد بيقول له كنت تقول له لأ انت ما تقولوش كده. قل له غفر الله. وفي رواية رحم الله ابا بكر
سبحان الله في اي شيء يستعدي عليك رسول الله وهو الذي قال لك ما قال فاكرين الجملة دي هم جايبوا له رحم الله ابو بكر باي شيء يستعد النبي هو اللي يقول لك كزا كزا. النهاردة هو بيقولها بس بيقولها بالنفسية مختلفة تماما. هم كانوا بيقولوها بطريقة ايه؟ العتاب لابي بكر. النهاردة هو بيقولها غفر الله ورحم
والله لابي بكر بطريقة تانية خالص فيقول فقلت غفر الله لك. هل ممكن يا جماعة ممكن بدون ما حد يسمعنا ان الام والاب يقولوا لولادهم انا اسفة انا اسف انت ممكن تقولي لبنتك انا اسفة انا غلطت فيك
لما بتحسي بحمل شديد اوي هنعدي دية يعني معناها نعم هنعديها ان شاء الله. ماشي هنقول ماشي بنقولها احيانا واحيانا واحيانا عادي جدا يا جماعة علموهم ما تريدون ان يفعلوه
قولوا لهم يا جماعة اما تغلطوا قول انا غلطت خليكي كده يشوفك وانت بتعتري وهو يشوف والده وهو بيعترف انا ما بقولوش ان ده واجب ان والدك لازم يعترف لك لكن انا بدرب دلوقتي الاباء ان هم اعتزروا للناس
فقلت له غفر الله لك يا ابا بكر فمضى وعيناه تفيضان من الدمع. بدأ يبكي ابو بكر الصديق رضي الله عنه. فولى وهو يبكي ليه بقى؟ فرح خلاص والفرح بتاعه ده
تحس ان هو بيبكي بين حزن وفرح بين فرح ان آآ الهم اتزاح من على قلبه وحزن اني الجأ اخوه لمسل هزا المشهد ثم قال جزاك الله عني خيرا يا ربيعة
جزاك الله عني خيرا يا ربيعة يا سلام نشهد الله اننا نحب ربيعة ونحب ابا بكر ونسأل الله ان يرزقنا واياكم من فضله ويمن علي وعليكم بمصاحبة هؤلاء غدا بعدما نصاحب اخلاقهم الان واليوم
نسأل الله ان يمن علي وعليكم بحسن عمل وحسن خلق وحسن ختام